รัฐบาลไทย-ข่าวทำเนียบรัฐบาล-มหกรรมกีฬา 2 มหาสมุทรสุดยิ่งใหญ่ "Air Sea Land Southern International Sports Tourism Festival 2022"
วันพุธที่ 6 กรกฎาคม 2565
มหกรรมกีฬา 2 มหาสมุทรสุดยิ่งใหญ่ "Air Sea Land Southern International Sports Tourism Festival 2022"
มหกรรมกีฬา 2 มหาสมุทรสุดยิ่งใหญ่ "Air Sea Land Southern International Sports Tourism Festival 2022"ถือเป็นโครงการนําร่อง เพื่อพัฒนาแนวทางการจัดการแข่งขันกีฬาและการท่องเที่ยวไปด้วยกันในพื้นที่โดยเฉพาะจังหวัดในรอบทะเลอันดามันและอ่าวไทย
วันที่1กรกฎาคม2565นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา (รมว.กก.) เป็นประธานในงานแถลงข่าวการแข่งขันมหกรรมกีฬา2มหาสมุทรสุดยิ่งใหญ่"Air Sea Land Southern International Sports Tourism Festival 2022"โดยมี ดร.ก้องศักด ยอดมณี ผู้ว่าการการกีฬาแห่งประเทศไทย,นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ (ททท.) ดร.สุปราณี คุปตาสา ผู้จัดการกองทุนพัฒนาการกีฬาแห่งชาติ ร่วมในพิธี ณ โรงแรมแกรนด์โฟร์วิงส์ ศรีนครินทร์
รมว.พิพัฒน์ กล่าวว่า สืบเนื่องมาจากการประชุมคณะรัฐมนตรีสัญจร เมื่อเดือนพฤศจิกายน ปี พ.ศ.2563ณ จังหวัดภูเก็ต ประเทศไทยได้รับผลกระทบจากวิกฤตการณ์การแพร่ระบาดของCOVID-19อย่างหนัก โดยเฉพาะอย่างยิ่งภาคการท่องเที่ยว และการจัดการแข่งขันกีฬา ซึ่งถือเป็นหนึ่งยุทธศาสตร์ที่สําคัญในการขับเคลื่อนทั้งในด้านเศรษฐกิจและสังคมของประเทศไทย รัฐบาลโดย พลเอก ประยุทธ์ จันทร์โอชา นายกรัฐมนตรี ได้มีนโยบายให้การส่งเสริม สนับสนุนพื้นที่ในยุทธศาสตร์ดังกล่าว โดยเฉพาะจังหวัดในรอบทะเลอันดามันและอ่าวไทย เพื่อให้เกิดการกระตุ้นเศรษฐกิจ และสนับสนุนผู้ประกอบการด้านการกีฬา และการท่องเที่ยวไม่ว่าจะเป็นสถานที่พัก การเดินทาง สถานที่ท่องเที่ยว สถานที่จัดกิจกรรมกีฬา ร้านค้า ด้วยการจัดมหกรรมการแข่งขันกีฬาและการท่องเที่ยวรวมไว้ด้วยกัน รัฐบาลจึงได้อนุมัติงบประมาณในการจัดมหกรรมท่องเที่ยวเชิงกีฬา2มหาสมุทร หรือAir Sea Land Southern International Sports Tourism Festivalโดยได้รับงบประมาณ การสนับสนุนจากกองทุนพัฒนาการกีฬาแห่งชาติ การกีฬาแห่งประเทศไทย จํานวน125ล้านบาท และจากสํานักงบประมาณ จํานวน52ล้านบาท เพื่อจัดกิจกรรมการแข่งขัน จํานวน12ชนิดกีฬา และกิจกรรมการกระตุ้นเศรษฐกิจ ในพื้นที่นําร่อง7จังหวัด ประกอบด้วย จังหวัดสงขลา สตูล พัทลุง กระบี่ พังงา ภูเก็ต และสุราษฎร์ธานี โดยคาดการณ์ว่าจะทําให้เกิดการหมุนเวียนรายได้หรือเศรษฐกิจในพื้นที่ไม่น้อยกว่า10เท่าของงบประมาณที่ลงทุน นอกจากนี้การจัดการแข่งขันมหกรรมท่องเที่ยวเชิงกีฬา2มหาสมุทร ยังก่อให้เกิดผลลัพธ์ในมิติด้านสังคมที่ต้องการส่งเสริม และกระตุ้นให้เยาวชน ประชาชนได้ชื่นชอบในการเล่น และชมกีฬา จนสามารถพัฒนาตนเองไปสู่การเป็นนักกีฬาในอนาคตได้
ผู้ว่าการการกีฬาแห่งประเทศไทย กล่าวว่า ในฐานะหน่วยงานหลักในการดําเนินการจัดการแข่งขัน เราได้ประสานงานกับทั้ง7จังหวัดเรียบร้อยแล้ว โดยมีสมาคมกีฬาของจังหวัดนั้น ๆ เป็นผู้รับผิดชอบหลักในการประสานงานในพื้นที่ รวมถึงได้ทํางานร่วมกับสมาคมกีฬาแห่งประเทศไทยทั้ง12ชนิดกีฬา เพื่อทําให้การแข่งขันเป็นไปตามมาตรฐานสากล โดยกีฬาที่แข่งขันก็จะครบทุกมิติทั้งทางอากาศ ทางบก และทางน้ํา ได้แก่ กีฬากระดานโต้คลื่น เจ็ตสกี เทคบอลชายหาด ฟุตบอล วอลเลย์บอลชายหาด ปันจักสีลัตชายหาด กีฬาทางอากาศ วิ่งเทรล ไตรกีฬาAdventure Raceอีสปอร์ต และโมโตคลอส รวมถึงกกท. ยังสนับสนุนการประชาสัมพันธ์ทั้งจากส่วน
กลาง ส่วนภูมิภาค และสื่อออนไลน์ในแพลตฟอร์มต่างๆ เพื่อให้เกิดการรับรู้ ติดตาม ของผู้รับชม รวมถึงการเข้าร่วมการแข่งขันของนักกีฬาทั้งในและต่างประเทศในแต่ละชนิดกีฬาอีกด้วย
นอกจากนี้ กกท. โดยฝ่ายกีฬาภูมิภาค ยังได้จัดกิจกรรมAir Sea Land Expoใน7จังหวัด ที่จะประกอบไปด้วยออกร้านค้า อาหาร เครื่องดื่ม ผลิตภัณฑ์ท้องถิ่น การบริการท้องถิ่น ผลิตภัณฑ์หรือบริการจากภูมิปัญญาของผู้ประกอบการในพื้นที่ และกิจกรรมสันทนาการควบคู่ไปกับการจัดการแข่งขันกีฬา เพื่อสนับสนุนการใช้จ่ายและให้เกิดระบบหมุนเวียนเศรษฐกิจ รวมไปถึงการทํางานร่วมกับจังหวัดทั้ง7จังหวัด และการท่องเที่ยวแห่งประเทศไทยในการประชาสัมพันธ์สถานที่ท่องเที่ยว เพื่อให้ประชาชนได้เข้ามาร่วมชมกีฬาและท่องเที่ยว ในช่วงตลอดระยะเวลาของการจัดการแข่งขันอีกด้วย
ดร.สุปราณี คุปตาสา ผู้จัดการกองทุนพัฒนาการกีฬาแห่งชาติ กล่าวว่า กองทุนพัฒนาการกีฬาแห่งชาติ ซึ่งเป็นแหล่งเงินทุนในเรื่องของกิจกรรมกีฬา ได้ให้การสนับสนุนการจัดกิจกรรมAir Sea Landในครั้งนี้ เพราะว่าเรามั่นใจและเชื่อว่ากีฬาจะนําคนมาอยู่รวมกัน เมื่อคนมาอยู่รวมกัน ก็จะมีการบริโภค มีการเดินทาง ซึ่งแน่นอนทําให้เราเห็นเป้าหมายในการส่งเสริมทั้งในมิติของเศรษฐกิจในพื้นที่และจังหวัดที่อยู่ใกล้เคียงอีกด้วย รวมถึงมิติด้านสังคมในการส่งเสริมกีฬา และที่สําคัญ7จังหวัดภาคใต้ ถือเป็นโครงการนําร่อง เพื่อพัฒนาแนวทางการจัดการแข่งขันกีฬาและการท่องเที่ยวไปด้วยกันในพื้นที่ต่อๆ ไปในอนาคต เช่น อาจจะเป็นเขตเศรษฐกิจสามเหลี่ยมทองคํา หรือพื้นที่อื่นๆ ที่กองทุนฯ สามารถเข้าไปมีส่วนร่วม เพราะฉะนั้นกองทุนฯ ก็หวังเป็นอย่างยิ่งว่าการจัดการแข่งขันกีฬา ในมหกรรมท่องเที่ยวเชิงกีฬา2มหาสมุทร หรือAir Sea Land Southern International Sports Tourism Festivalจะเป็นประโยชน์ต่อทุกภาคส่วนอย่างแท้จริง